
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1848 

~~ 5 Οκτωβρίου 1999 


ΑΠΟΦΑΣΕΙΣ 

Αριθ. 198277 

Δωρεάν διανομή Γάλακτος Εβαπορέ στους απόρους της 
Χώρας, Προγράμματος Ε.Ε. 1999. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α 137) το οποίο προσετέθη με το άρ¬ 
θρο 27 του Ν. 2081/1992 (Α 154) και αντικαταστάθηκε με 
το άρθρο 1 §2α του Ν. 2469/97 "Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις” (Α 38). 

β. Του άρθρου 22 παράγραφος 3 του Ν. 992/79 "Περί 
οργανώσεως των διοικητικών υπηρεσιών για την εφαρ μο- 
γή της Συνθήκης της Προσχώρησης της Ελλάδος στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων (Α 200)". 

γ. Του άρθρου 1 παράγραφος 1,2,3 και 4του Ν. 1338/83 
"Εφαρμογή του Κοινοτικού Δικαίου" (Α 34) όπως η παρά¬ 
γραφος 1 τροποποιήθηκε με τη διάταξη του άρθρου 6 πα¬ 
ράγραφο 1 του Ν. 1440/84 "Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευ¬ 
ρωπαϊκής Κοινότητας Άνθρακος καιΧάλυβος και του Ορ¬ 
γανισμού Εφοδιασμού ΕΥΒΑΤΟΜ" (Α 70) και του άρθρου 
65του Ν. 1892/90 (Α 101). 

δ. Του Ν. 2362/95 "Περί Δημοσίου Λογιστικού, Ελέγχου 
Δαπανών του Κράτους και άλλες διατάξεις" (Α 247), 

ε. Του Ν. 2286/95 "Προμήθειεςτου Δημοσίου Τομέα και 
ρυθμίσεις συναφών θεμάτων" (Α 19). 

στ. Του Π.Δ. 370/95 "Προσαρμογήτης Ελληνικής Νομο¬ 
θεσίας περί Προμηθειών του Δημοσίου, προς το Κοινοτι¬ 
κό Δίκαιο, ειδικότερα προς τις διατάξεις της οδηγίας του 
Συμβουλίουτης Ε.Ε. 93/36/Ε.Ε. της 14 Ιουνίου 1993 (ΕΕ α- 
ριθμ. Α 199 της 9.8.1993 σελ. 1) περί συντονισμού των δια¬ 
δικασιών για τη σύναψη συμβάσεων δημοσίων προμηθει¬ 
ών". (Α 199) 

ζ. Την οδηγία 92/50/ΕΟΚτου Συμβουλίου της 18ης Ιου¬ 
νίου 1992 "για το συντονισμό των διαδικασιών σύναψης 
δημοσίων συμβάσεων υπηρεσιών". 


η. Του Π.Δ. 346/98 ΦΕΚ230Α περί προσαρμογής της Ελ¬ 
ληνικής Νομοθεσίας για τις δημόσιες συμβάσεις υπηρε¬ 
σιών προς τις διατάξεις της Οδηγίας 92/50/ΕΟΚ του Συμ¬ 
βουλίου της 18ης Ιουλίου 1992. 

Θ.Του Π.Δ. 394/1996 "Κανονισμός Προμηθειών Δημοσί¬ 
ου" (Α 266). 

2. Το Π.Δ. 402/88 "Περί Οργανισμού του Υπουργείου Γε¬ 
ωργίας" όπως τροποποιήθηκε με το Π.Δ. 385/94 (Α 216). 

3. Τους Κανονισμούς (ΕΟΚ): 

α. 3730/87 του Συμβουλίου που καθορίζει "τους γενι¬ 
κούς κανόνες για την παροχή τροφίμων από τα αποθέμα¬ 
τα παρέμβασης σε ορισμένους Οργανισμούς με σκοπό τη 
διανομή τους στα πιο άπορα άτομα της κοινότητας», ό¬ 
πως συμπληρώθηκε. 

β. 3149/92 της Επιτροπής που καθορίζει τους λεπτομε¬ 
ρείς κανόνες για τη χορήγηση τροφίμων που προέρχο¬ 
νται από τα αποθέματα της παρέμβασης στους απόρους 
της κοινότητας ως αυτός τροποποιηθείς ισχύει. 

γ. 3813/92 "Περί ισοτιμιών" ως αυτός τροποποιηθείς ι¬ 
σχύει. 

4. Την υπ’ αρ. 98/657/12.11.98 Απόφαση της Επιτροπής 
"για την έγκριση του προγράμματος για την κατανομή στα 
Κράτη - Μέλη των πόρων που θα καταλογισθούν στο έτος 
προϋπολογισμού 1998 για την παροχή τροφίμων που 
προέρχονται από τα αποθέματα παρέμβασης στα πιο ά¬ 
πορα άτομα της Κοινότητας" όπως αυτή τροποποιήθηκε 
στην μικτή επιτροπή διαχείρισης σιτηρών της 20.5.99 (Α¬ 
πόφαση ΕΕ 1625/15.6.99) και της 29.7.99. 

5. Το ΠΔ 518/83 Σχετ. με τα διατηρημένα γάλατα μερι¬ 
κώς ή ολικώς αφυδατωμένα που προορίζονται για αν¬ 
θρώπινη διατροφή. 

6. Το ΠΔ 56/ 27.2.95 περί των υγειονομικών κανόνων 
που διέπουν την παραγωγή και εμπορία γάλακτος και 
προϊόντων με βάση το γάλα. 

7. Τον ισχύοντα κώδικα τροφίμων και ποτών. 

8. Την ανάγκη ορισμού φορέα ανάληψης των εργασιών 
που θα προκύψουν στα πλαίσια υλοποίησης του ανωτέρω 
προγράμματος. 

9. Το γεγονός ότι, η εκτέλεση του έργου, πρέπει να ο¬ 
λοκληρωθεί εντός τακτών προθεσμιών, σύμφωνα με τον 
Καν. 3149/92και την 98/657/12.11.98 απόφαση της Ε.Κ. 
(ως αυτοί τροποποιήθηκαν) και ο χρόνος που απομένει 
δεν επαρκεί για την τήρηση των κανονικών προθεσμιών 
διενέργειας των διαγωνισμών για την ανάθεση του έργου. 

10. Το γεγονός ότι, από την παρούσα απόφαση, προκα- 
λείται δαπάνη σε βάρος του Κρατικού Προϋπολογισμού 
ύψους 100.000.000 δρχ. περίπου, που θα καλυφθεί όπως 
προβλέπεται στο άρθρο 15 της παρούσης. 

11. Την αριθμ. 1107147/1239/0006Α74.10.1996 απόφα¬ 
ση "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών", αποφασίζουμε: 

Άρθρο 1 

Σκοπός 

Με την παρούσα απόφαση εκτελείται η υπ’ αρ. 98/657/ 
12.11.98 Απόφαση της Επιτροπής, ως αυτή ετροποποιή- 
θη με την απόφαση που ελήφθη κατά την σύνοδο της μι¬ 
κτής επιτροπής διαχείρισης σιτηρών, ελαιολάδου, γαλα¬ 
κτοκομικών και βοείου κρέατος στις 20.5.98, με την οποία 
εγκρίθηκε η χορήγηση 672 τόνων σκόνης γάλακτος στην 
Ελλάδα για το πρόγραμμα διανομής στους απόρους της 
χώρας με δυνατότητα αντί αυτού, διανομής γάλακτος ε¬ 
βαπορέ και θεσπίζονται συμπληρωματικά μέτρα σχετικά 
με τη διαδικασία αυτής της διανομής. 

Ειδικότερα, οι θεσπιζόμενες συμπληρωματικές διατά¬ 
ξεις αποσκοπούν: 

α. στη διασφάλιση των όρων διαφάνειας όσον αφορά στη 
διαδικασία αναθέσεως του έργου της δωρεάν διανομής. 

β. στον καθορισμό των προϋποθέσεων που η τήρησή 
τους, διασφαλίζει την, χωρίς καθυστέρηση διανομή του 
προϊόντος, έτσι όπως αυτό προδιαγράφεται, κατά τα ποι¬ 
οτικά και τεχνικά χαρακτηριστικά του, από την παρούσα 
απόφαση, τη σχετική διακήρυξη και τις συναφείς διατά¬ 
ξεις της εθνικής και κοινοτικής νομοθεσίας. 

γ. τη συμμετοχή στη διαδικασία αναλήψεως του έργου, 
όσο το δυνατόν μεγαλύτερου αριθμού ενδιαφερομένων 
προσώπων (φυσικών ή νομικών), τα οποία αποδεδειγμένα 
διαθέτουν την προς τούτο ικανότητα. 

Άρθρο 2 

Ορισμός φορέα εκτελέσεως του έργου 

1. Για τον ορισμό φορέα εκτελέσεως του έργου, θα διε- 
νεργηθεί κλειστός διαγωνισμός με σύντμηση των προθε¬ 
σμιών υποβολής των αιτήσεων, συμμετοχής και των προ¬ 
σφορών, που θα αφορά την προμήθεια γάλακτος εβαπο¬ 
ρέ παραγωγής σε κοινοτική χώρα, έναντι αμοιβής 672 
τόνων σκόνης γάλακτος και την διανομή αυτού σε ολό- 
κληρη τη χώρα. Σε περίπτωση θεομηνιών επιτρέπεται η 
προσφυγή σε έκτακτες διαδικασίες αναθέσεως του έρ¬ 
γου. 

2. Αρμόδια Υπηρεσία για τις προκηρύξεις των διαγωνι¬ 
σμών και τις συναφείς προς αυτές διαδικασίες ορίζεται η 
Διεύθυνση ΔΗΛΙΖΩ της Γεν. Διευθύνσεως ΔΑΓΕΠ του Υ¬ 
πουργείου Γεωργίας. 

Η διακήρυξη του διαγωνισμού στην οποία προβλέπο- 
νται οι ειδικές ρυθμίσεις εφαρμογής της παρούσης, υπο¬ 
γράφεται από τον Υπουργό Γεωργίας. 

Ανακοίνωση των διαγωνισμών θα αποσταλεί προς δη¬ 
μοσίευση στην Επίσημη Εφημερίδα των Ευρωπαϊκών Κοι¬ 
νοτήτων και θα δημοσιευθεί σε δύο (2) τουλάχιστον ημε¬ 
ρήσιες οικονομικές εφημερίδες των Αθηνών και σε μία (1) 
ημερήσια εφημερίδα της Θεσσαλονίκης. 

3. Η προσφορά που θα υποβληθεί στο διαγωνισμό θα α¬ 
φορά το σύνολο της προς διανομή ποσότητας γάλακτος 
εβαπορέ καθώς και τα έξοδα μεταφοράς σε ολόκληρη τη 
χώρα. 


4. Ειδικότερα: 

α. Στην προσφορά θα αναφέρεται, η συνολική ποσότη¬ 
τα γάλακτος (καθαρού προϊόντος) και ο αριθμός κυτίων 
που υποχρεούται να προμηθεύσει, μεταφέρει και διανεί¬ 
μει ο προσφέρων, με ποιοτικά χαρακτηριστικά αναφερό- 
μενα στην παρούσα όπως και στην σχετική διακήρυξη. 

Στην προσφορά, επίσης θα αναφέρονται: 

- Το Εργοστάσιο παραγωγής του γάλακτος και το Σήμα 
καταλληλότητας σύμφωνα με το Π.Δ. 56/1995 (οδηγία 
92/46/ΕΟΚ). 

- Η κοινοτική χώρα και ο τόπος του Εργοστασίου παρα¬ 
γωγής. 

- Οι τόποι αποθήκευσης του έτοιμου προς διανομή προϊ¬ 
όντος. 

- Υπεύθυνη Δήλωση του Ν. 1599 του προσφέροντος, 
στην οποία θα αναφέρεται ότι δεν έχει καταδικασθεί στο 
παρελθόν για περιπτώσεις νοθείας, προβλεπόμενες από 
την Εθνική νομοθεσία, όπως και για απάτη γενικότερα. 

β. Ως προς τα έξοδα μεταφοράς, τα οποία πρέπει να α¬ 
ποτελούν ειδικό στοιχείο της προσφοράς, πρέπει να ανα- 
φέρονται κατά τρόπο αναλυτικό: 

- Τα μεταφορικά έξοδα (ολικό ποσόν) που αφορούν την 
μεταφορά του γάλακτος από τις αποθήκες που είναι απο- 
θηκευμένα, στους τόπους διανομής. 

- Οι μεταφορικές δαπάνες εκφρασμένες σε δρχ. ανά τό¬ 
νο και χιλιόμετρο που αφορούν την μεταφορά του γάλα¬ 
κτος μέχρι τους τόπους διανομής, χωριστά για τις χερ¬ 
σαίες και χωριστά για τις θαλάσσιες μεταφορές όπως και 
τα φορτοεκφορτωτικά έξοδα μη συμπεριλαμβανομένου 
του αναλογούντος Φ.Π.Α. 

Σε κάθε προσφορά δηλούται ότι ο υποψήφιος ανάδο- 
χος θα έχει ολοκληρώσει το έργο της δωρεάν διανομής 
μέχρι 30 Σεπτεμβρίου 1999 και θα έχει επίσης ολοκληρώ¬ 
σει τις εργασίες εξόδου της σκόνης γάλακτος από τα α¬ 
ποθέματα του Οργανισμού Παρέμβασης όπου αυτοί είναι 
αποθηκευμένοι μέχρι 31 Αυγούστου 1999, εκτός και αν 
Κοινότητα παρατείνει τις προθεσμίες. 

Άρθρο 3 

Αξιολόγηση προσφορών - κατακύρωση διαγωνισμών 

• Η αξιολόγηση των προσφορών και η εξέταση τυχόν 
ενστάσεων διενεργείται από επιτροπή, η οποία συνιστά- 
ται με απόφασή του Υπουργού Γεωργίας. 

Μετά το πέρας της ανωτέρω διαδικασίας η επιτροπή 
συντάσσει πρακτικό, το οποίο υποβάλλει στον Υπουργό 
Γεωργίας. 

Ο Υπουργός Γεωργίας αποφασίζει σχετικά με το απο¬ 
τέλεσμα του διαγωνισμού και υπογράφει την απόφαση 
κατακυρώσεως του έργου. 

Μετά την έκδοση της ανωτέρω απόφασης, ο ανάδοχος 
υπογράφει σύμβαση με το Υπουργείο Γεωργίας, συμφώ- 
νως προς την οποία ο πρώτος αναλαμβάνει την υποχρέω¬ 
ση να εκτελέσει το έργο κατ’ εντολήν και για λογαριασμό 
του δευτέρου, τηρουμένων των διατάξεων της παρού¬ 
σης, των όρων της διακηρύξεως όπως και των σχετικών 
διατάξεων της ελληνικής και κοινοτικής νομοθεσίας. 

• Προς το σκοπό αυτό ο ανάδοχος οφείλει να προσέλ- 
θει στη Δ/νση ΔΗ.ΛΙ.ΖΩ της ΓΕΔΙΔΑΓΕΠ, εντός δέκα (10) 
ημερών από την κοινοποίηση σ’ αυτόν της εγγράφου α- 
νακοινώσεωςτης σχετικής με την κατακύρωση του έργου 
αποφάσεως. 

Η σύμβαση για λογαριασμό του Υπουργείου Γεωργίας 
υπογράφεται από το Γενικό Διευθυντή της ΓΕΔΙΔΑΓΕΠ. 

Άρθρο 4 

Ειδικές υποχρεώσεις αναδόχου 

Α. Ποιοτικές Προδιαγραφές του προς διανομή γάλα¬ 
κτος. 

Τυποποίηση - Σήμανση 

Γάλα πλήρες μερικώς αφυδατωμένο (ΕΒΑΠΟΡΕ) σύμ¬ 
φωνο με τις απαιτήσεις του άρθρου 6 παρ. Ια του Π.Δ. 
518 (ΦΕΚ 197/83 ΤΑ και ΦΕΚ 15/8Τ.Α.) ήτοι πλήρες γάλα 
συμπυκνωμένο περιέχον κατά βάρος τουλάχιστον 7,5% 
λιπαρά και 25% ολικό στερεό υπόλειμμα γάλακτος. 

Προϊόν υγιεινό κατάλληλο για ανθρώπινη κατανάλωση 
παραγωγής μετά την 1-6-99, συνοδευόμενο απαραίτητα 
από πιστοποιητικό αναγνωρισμένου ινστιτούτου ή εργα¬ 
στηρίου ότι είναι απαλλαγμένο διοξίνης, και σύμφωνο με 
τις απαιτήσεις του Π.Δ. 56/1995 (ΦΕΚ 45 Α της 27.2.95). 

Το γάλα θα είναι τυποποιημένο σε λευκοσίδηρό κυτία 
καθαρού περιεχομένου 410 9Γ. Τα κυτία θα εμπεριέχονται 
σε χαρτοκιβώτια των 48 τεμαχίων. 

Η σήμανση των λευκοσιδηρών δοχείων και χαρτοκιβω¬ 
τίων θα είναι σύμφωνη με την κοινοτική νομοθεσία και την 
Εθνική νομοθεσία. Συγκεκριμένα στοιχεία θα αναφέρο- 
νται στην σχετική διακήρυξη. 

Β. Σκόνη Γάλακτος - Ενδοκοινοτική Μεταφορά 

Η ανάληψη της σκόνης γάλακτος από τον ανάδοχο διε- 
νεργείται από τους αποθηκευτικούς χώρους του Οργανι¬ 
σμού Παρέμβασης του Ηνωμένου Βασιλείου και από τα 
Κέντρα Παρέμβασης που θα αναφέρονται στη διακήρυ¬ 
ξη. Το προϊόν πρέπει να έχει εξαχθεί από τις αποθήκεςτου 
Οργανισμού Παρέμβασης προ της 31,8.99. 

Οι ενδιαφερόμενοι προκειμένου να καταρτίσουν την 
προσφορά τους δύνανται να επισκεφθούν με δικά τους έ¬ 
ξοδα τον Οργανισμό Παρέμβασης που είναι αποθηκευμέ- 
νη η σκόνη γάλακτος, για να ελέγξουν το προϊόν, το οποί¬ 
ον αποτελείτο αντάλλαγμα της προσφοράς τους. 

Ο ανάδοχος για να αποδείξει ότι η σκόνη γάλακτος πα- 
ρελήφθη αναλαμβάνει την υποχρέωση να προσκομίσει 
στην Δ/νση ΔΗΛΙΖΩ βεβαίωση του Οργανισμού Παρέμ¬ 
βασης που θα αναφέρει τον Καν. ΕΟΚ3149/93, τον προο¬ 
ρισμό, την ποσότητα, την ποιότητα, την ημερομηνία πα¬ 
ράδοσης καθώς και τα σχετικά παραστατικά για την πα¬ 
ράδοση της κάθε επιμέρους παρτίδας κατά ποιοτική 
κατηγορία. 

Άρθρο 5 

Δικαιολογητικά δαπανών 

Καθορίζουμε ως κατωτέρω τα δικαιολογητικά για την 
καταβολή των δαπανών μεταφοράς: 

Μεταφορά εντός Ελλάδος 

Α. Στον ανάδοχο 

1. Αίτηση στη ΓΕ.ΔΙ.Δ.Α.ΓΕ.Π Δ/νση Οικον. Διαχ/σης . 

2. Κατάσταση δαπάνης εις διπλούν. 

3. Οριστικά πρωτόκολλα παράδοσης- παραλαβής ανά 
δικαιούχο και νομό. 

4. Δελτία ανάλυσης του Γεν. χημείου του Κράτους. 

5. Δελτία Αποστολής. 

6. Φορτωτική. 

7. Τιμολόγια παροχής Υπηρεσιών. 

8. Επίσημη κατάσταση χιλιομετρικών αποστάσεων (θε¬ 
ωρημένη από τις αρμόδιες Υπηρεσίες). 


Για μεταφορές με ίδια μεταφορικά μέσα του αναδόχου 
δεν απαιτείται φορτωτική αλλά υπεύθυνη δήλωση του Ν. 
1599/86 θεωρημένη για το γνήσιο της υπογραφής, στην 
οποία θα αναγράφεται το ιδιοκτησιακό καθεστώς των μέ¬ 
σων και επικυρωμένο φωτοαντίγραφο της φορολογικής 
δήλωσης όπου αυτά φαίνονται δηλωμένα. 

Ο ανάδοχος συντάσσει λεπτομερείς καταστάσεις δια¬ 
δρομών που θα αφορούν στις μεταφορές του προϊόντος 
από τα τυροκομεία μέχρι τον τόπο διανομής με τις χιλιο¬ 
μετρικές αποστάσεις βεβαιωμένες από την αρμόδια υπη¬ 
ρεσία του Υπουργείου Συγκοινωνιών και Μεταφορών. 

Β. Στα φιλανθρωπικά ιδρύματα 

Γιατην απόδοση διαχειριστικών δαπανών (μέχρι 1% της 
αξίας του προϊόντος που τους χορηγήθηκε) στα φιλαν¬ 
θρωπικά ιδρύματα (I. Μητροπόλεις, I. Ναούς, I. Μονές, Ι¬ 
δρύματα, Συλλόγους κ.λ.π.) απαιτείται βεβαίωση παρα¬ 
λαβής και συγκεντρωτική (αριθμητική) κατάσταση διανο¬ 
μής καθώς και τιμολόγια ή αποδείξεις παροχής 
Υπηρεσιών ή άλλης δαπάνης που σχετίζεται με τη διαχεί¬ 
ριση του προϊόντος. 

Αρθρο 6 

1. Οι δικαιούχοι του προϊόντος της δωρεάν διανομής 
γάλακτος καθορίζονται στο παράρτημα της παρούσης. ' 

2. Η ποσότητα κατά μονάδα δικαιούχου θα καθορισθεί 
με μεταγενέστερη απόφαση του Υπουργού Γεωργίας και 
μετά τη γνωστοποίηση της προς διανομή ποσότητας από 
την προσφορά του αναδόχου. 

Άρθρο 7 
Εγγυήσεις 

1. Εγγύηση συμμετοχήςστο διαγωνισμό. 

Οι συμμετέχοντες μαζί με την προσφορά καταθέτουν 
και εγγύηση συμμετοχής στο διαγωνισμό σε Δρχ. Το πο- 
σόντης εγγύησης είναι 5 ΕϋΒΟ / Τόνο επί της ποσότητος 
των 672 τόνων σκόνης γάλακτος ( υπολογισμός με βάση 
την τιμή παρέμβασης της σκόνης γάλακτος και την ισοτι¬ 
μία κατά την ημερομηνία κατάθεσης των προσφορών). 

2. Εγγύηση καλής εκτέλεσης της σύμβασης. 

Ο φορέας μετά την ανακήρυξή του και εντός δέκα ημε¬ 
ρών από της κοινοποίησης σ’ αυτόν της ανακοίνωσης κα- 
τακύρωσης του έργου υποχρεούται να προσκομίσει στη 
Δ/νση ΔΗ.ΛΙ.ΖΩ εγγυητική επιστολή, αορίστου χρόνου, 
καλής εκτελέσεως του έργου ύψους 110% της τιμής πα¬ 
ρέμβασης των 672 τόνων σκόνης γάλακτος σύμφωνα με 
τον Καν. (ΕΟΚ) 3149/92 της Επιτροπής. Η σύσταση και α¬ 
ποδέσμευση της εγγυητικής επιστολής γίνεται σύμφωνα 
με τον Καν. ΕΟΚ 2220/85 λαμβανομένου υπόψη και του 
Άρθρου 11της παρούσης. Με την υποβολή της ανωτέρω 
εγγύησης και αφού υπογράφει η σχετική σύμβαση, ο α¬ 
νάδοχος μπορεί να παραλάβει την ποσότητα των 672 τό¬ 
νων σκόνης γάλακτος από τον Κοινοτικό Οργανισμό Πα¬ 
ρέμβασης που θα καθορισθεί στην διακήρυξη. 

Τα κείμενα των ανωτέρω εγγυητικών επιστολών πρέπει 
απαραίτητα να περιλαμβάνουν και όσα ορίζονται στο άρ¬ 
θρο 25 του Π.Δ. 394/96 (Α 266). 

Άρθρο 8 

Έλεγχοι 

Έλεγχοι στην αποθήκη και στη φόρτωση 

Οι ανωτέρω έλεγχοι διενεργούνται δειγματοληπτικά α- 

πό τριμελή επιτροπή ή επιτροπές, ανάλογα με τις προ- 
βλεπόμενες ανάγκες, που συνιοπώνται από τον οικείο Νο¬ 
μάρχη της περιοχής του χώρου αποθήκευσης του προϊό¬ 
ντος με εισήγηση της οικείας Νομ. Αυτ/σης - Δ/νση Αγροτ. 
Ανάπτυξης και στην οποία συμμετέχουν, ένας γεωπόνος, 
ένας κτηνίατρος και ένας οικονομικός ή διοικητικός υ¬ 
πάλληλος (σε περίπτωση αδυναμίας σύνθεσης των επι¬ 
τροπών από οικονομικούς- διοικητικούς υπαλλήλους αυ¬ 
τοί αντικαθίστανται από γεωπόνους). 

Ολοι θα είναι μόνιμοι υπάλληλοι της Νομ/κής Αυτ/σης - 
Δ/νση Αγροτ. Ανάπτυξης Δ/νση Κτηνιατρικής. 

Το προϊόν πρέπει να είναι κατάλληλα αποθηκευμένο ώ¬ 
στε να είναι δυνατή η απρόσκοπτη πρόσβαση σε αυτό και 
η ευχερής και αντιπροσωπευτική δειγματοληψία του. 

Οι έλεγχοι θα πραγματοποιηθούν στο έτοιμο προς δια¬ 
νομή προϊόν, μετά από ειδοποίηση του αναδόχου, σε κά¬ 
θε αποθηκευτικό χώρο και αφορούν: 

α) Την ποσότητα (συνολικό βάρος και καθαρό βάρος 
δοχείου). 

β) Την ποιότητα (μακροσκοπικός, οργανοληπτικός έ¬ 
λεγχος) 

γ) Την συσκευασία, σήμανση (ετικέτα, σήμα καταλλη¬ 
λότητας, ημερομηνία λήξεως κλ.π.) 

Κατά τους ελέγχους πρέπει να λαμβάνονται δείγματα 
σύμφωνα με την ισχύουσα Νομοθεσία (Κώδικας τροφί¬ 
μων & ποτών του Γ εν. Χημείου του Κράτους ΚΠΔ 40/1977 
και ΠΔ 56/1995) και να αποστέλλονται προς εξέταση ε¬ 
ντός καταλλήλου συσκευασίας, με δαπάνη του Αναδόχου 
και Ευθύνη της Επιτροπής: 

α) Για τους απαιτούμενους Υγειονομικούς Ελέγχους, 
στα Περιφερειακά Κτηνιατρικά Εργαστήρια του Υπ. Γε¬ 
ωργίας και στα Κτηνιατρικά Κέντρα Αθηνών Θεσσαλονί¬ 
κης (Κωδ. Τροφ. & Ποτών και ΠΔ 56/95). 

β) Γ ια την ποιοτική σύνθεση του προϊόντος (προσδιορι¬ 
σμού λιπαρών & ΣΥΑΛ ) στο Γενικό Χημείο του Κράτους. 
Ο αριθμός των δειγμάτων που θα ληφθούν προσδιορίζε¬ 
ται ως εξής: π = 3 λ/ν 

Ν = αριθμός συνόλου δειγματιζομένων χαρτοκιβωτίων 
π = ζητούμενος αριθμός χαρτοκιβωτίων εκ του οποίου 
θα λαμβάνεται 1 δείγμα ανά χαρτοκιβώτιο (1 κουτί). 
Το δείγμα θα αντιστοιχεί σε ολόκληρη την ποσότη¬ 
τα του κυτίου. 

Τα ληφθέντα δείγματα θα μεταγγίζονται σε ισάριθμα 
κατάλληλα φιαλίδια και θα αποστέλλονται προς εξέτασιν 
στο Γ ενικό Χημείο του Κράτους, με δαπάνη του αναδόχου 
κι ευθύνη της επιτροπής. 

Στην διαβίβαση του δείγματος, προς το Γ ενικό Χημείο 
του Κράτους, αναγράφεται με σαφήνεια η δειγματισθεί- 
σα ποσότητα - παρτίδα, η ημερομηνία καθώς και εντολή 
για εξέταση του δείγματος σχετικά με τα στοιχεία (λίπος, 
ΣΥΑΛ ). Μετά τους ανωτέρω ελέγχους ο αποθηκευτικός 
χώρος σφραγίζεται. Η φόρτωση του προς διανομή προϊ¬ 
όντος αρχίζει μετά την λήψη των αποτελεσμάτων του 
δειγματοληπτικού, υγειονομικού και ποιοπκού ελέγχου, 
από τα οποία αποδεικ νύεται ότι το προϊόν είναι υγιεινό κα¬ 
τάλληλο προς κατανάλωση και ποιοτικά σύμφωνο με τις 
απαιτήσεις της παρούσης. Αλλως το προϊόν απορρίπτε¬ 
ται και αντικαθίσταται Τα εν λόγω αποτελέσματα κοινο¬ 
ποιούνται τάχιστα από τις αρμόδιες υπηρεσίες αναλύσε- 
ως των δειγμάτων στις οικείες Δ/νσεις Αγροτικής Ανά¬ 
πτυξης, στον Ανάδοχο και στη Δ/νση ΔΗΛΙΖΩ. 


Κατά τη φόρτωση σε κάθε μεταφορικό μέσο παρίστα- 
νται δύο (2) τουλάχιστον εξουσιοδοτημένα μέλη της ανω¬ 
τέρω επιτροπής ελέγχου που ειδοποιείται από τον ανά- 
δοχο, τα οποία αποσφραγίζουν το χώρο, καταγράφουν, 
τον αριθμό του αυτοκινήτου, την ποσότητα που αναχω¬ 
ρεί, τον αριθμό των χαρτοκιβωτίων, τον αποδέκτη, τον τό¬ 
πο προορισμού, διενεργούν μακροσκοπικό έλεγχο της 
κατάστασης των μέσων συσκευασίας και ειδοποιούν αμέ¬ 
σως τη Δ/νση Αγροτικής Ανάπτυξης του τόπου προορι¬ 
σμού του φορτίου σε περίπτωση μεταφοράς του σε άλλο 
Νομό. 

Βάσει των ανωτέρω ελέγχων οι επιτροπές συντάσσουν 
σχετικά πρακτικά τα οποία φυλάσσουν στο αρχείο τους α¬ 
ποστέλλουν, αμελληπ', ανά ένα αντίγραφο στη Δ/νση ΔΗ- 
ΛΙΖΩ και στον ανάδοχο. 

Ο ανάδοχος συντάσσει καταστάσεις λεπτομερών δια¬ 
δρομών που αφορούν τις μεταφορές του προϊόντος από 
τις αποθήκες μέχρι και τους τόπους διανομής, τις οποίες 
κοινοποιεί σπς οικείες Δ/νσεις Αγροτικής Ανάπτυξης, προ- 
κειμένου να ρυθμίσουν τους σχετικούς ελέγχους τους. 

Πριν την παράδοση του προϊόντος στους δικαιούχους, 
ο ανάδοχος είναι υποχρεωμένος να ενημερώσει έγκαιρα 
τους εκπροσώπους των δικαιούχων για τον χρόνο παρά¬ 
δοσής του και να καταρτίζει προγράμματα διανομής τα ο¬ 
ποία κοινοποιούνται στις αρμόδιες Νομαρχιακές Αυτοδι¬ 
οικήσεις, (Δ/νσεις Αγροτικής Ανάπτυξης και στην Δ/νση 
ΔΗΛΙΖΩ) 

Ελεγχοι στον Τόπο παράδοσης του προϊόντος 

Σε κάθε Νομό συγκροτείται από τον οικείο Νομάρχη με 
εισήγηση της οικείας Νομ. Αυτ/σης - Δ/νση Αγροτικής Α¬ 
νάπτυξης και ανάλογα με τις προβλεπόμενες ανάγκες, Ε¬ 
πιτροπή ή Επιτροπές Ελέγχου αποτελούμενες εκ τριών 
μελών. Η Επιτροπή ελέγχου απαρτίζεται από ένα γεωπό¬ 
νο, ένα κτηνίατρο και έναν οικονομικό ή διοικητικό υπάλ¬ 
ληλο (σε περίπτωση αδυναμίας συνθέσεως των Επιτρο¬ 
πών από διοικητικούς - οικονομικούς υπαλλήλους αντικα¬ 
θίστανται από γεωπόνους ).Όλοι είναι μόνιμοι υπάλληλοι 
της οικείας Νομ. Αυτ/σης - Δ/νση Αγροτικής Ανάπτυξης. 

Όταν το φορτηγό φτάσει στην έδρα του Νομού, η επι¬ 
τροπή ελέγχου παράδοσης κατά την εκφόρτωση των 
προϊόντων, πραγματοποιεί έλεγχο ποσότητας, βάρους, 
αριθμού, έλεγχο μακροσκοπικό - οργανοληπτικό, συ¬ 
σκευασίας, σήμανσης, ημερομηνίας λήξεως κ.λ.π. Εάν α¬ 
πό τον ανωτέρω έλεγχο οργανοληπτικό - μακροσκοπικό 
αποδειχθεί ότι το προϊόν δεν είναι κατάλληλο προς κατα¬ 
νάλωση και δεν πρέπει να παραδοθεί, το προϊόν απορρί¬ 
πτεται. Σε περίπτωση που προκύψουν περί αυτού απο- 
χρώσες ενδείξεις, δεσμεύεται και αποθηκεύεται κατάλ¬ 
ληλα, με δαπάνη του αναδόχου μέχρι την έκδοση των 
αποτελεσμάτων του επιβαλλομένου Υγειονομικού Ελέγ¬ 
χου επί του λαμβανομένου, εκ της υπόπτου ποσότητος, 
δείγματος. 

Λήψη δειγμάτων για ποιοτική ανάλυση το υ προϊόντος (λί¬ 
πους, ΣΥΑΛ) διενεργείται από την επιτροπή (τόπου διανο¬ 
μής ) σε κάθε φορτηγό ψυγείο, σε κάθε τόπο προορισμού. 

Δείγματα λαμβάνονται απόολόκληρητηνποσότηταπουμε- 
ταφέρεται στο φορτηγό. Τα δείγματα λαμβάνονται σύμφωνα 
με τα προαναφερθέντα στο παρόν άρθρο τοποθετούνται σε 
κατάλληλη συσκευασία (τα έξοδα δειγματοληψίας βαρύνουν 
τον ανάδοχο) και αποστέλλονται για ανάλυση με δαπάνη του 
αναδόχου και ευθύνη της Επιτροπής, προς εξέταση, στο Γε¬ 
νικό Χημείο του Κράτους (Έλεγχος λιπαρών & ΣΥΑΛ) 

Σε περίπτωση που το φορτηγό διανέμει προϊόν σε πε¬ 
ρισσότερους του ενός νομούς η δειγματοληψία θα διε- 
νεργείται στον πρώτο νομό εκφόρτωσης. 

Στην διαβίβαση του δείγματος στο Γενικό Χημείο του 
Κράτους πρέπει να αναγράφεται με σαφήνεια η δειγματι- 
σθείσα ποσότητα-παρτίδα, ο αριθμός του αυτοκινήτου, η 
ημερομηνία δεγματοληψίας, ο αποδέκτης, καθώς και η ε¬ 
ντολή για εξέταση του δείγματος (λιπαρών ΣΥΜ) 

Τα ανωτέρω στοιχεία αναγράφονται στο έγγραφο των 
αναλύσεων του Γενικού Χημείου, ώστε η Δ/νση ΔΗΛΙΖΩ 
να προσδιορίσει και επιβάλει τυχόν πρόστιμα στον ανά- 
δοχο λόγω ποιοτικών παρεκκλίσεων. Τα αποτελέσματα 
των αναλύσεων θα κοινοποιούνται από το Γ εν. Χημείο στις 
οικείες Δ/νσεις Αγροτικής Ανάπτυξης, στον ανάδοχο και 
στη Δ/νση ΔΗΛΙΖΩ του Υπ. Γεωργίας προς υπολογισμό 
τυχόν κυρώσεων στον ανάδοχο. 

Οι Επιτροπές ελέγχου του τόπου διανομής συντάσσουν 
πρακτικά με αναφορά σε όλα τα στοιχεία του ανωτέρου ε¬ 
λέγχου, αντίγραφα των οποίων αποστέλλονται στη Δ/νση 
ΔΗΛΙΖΩ και στον ανάδοχο προς αποδέσμευση της εγ¬ 
γύησης του Ανάδοχου. 

Επιπροσθέτως οι Νομαρχιακές Επιτροπές έχουν την 
μέριμνα, τον έλεγχο και την ευθύνη για την διανομή ολό¬ 
κληρης της ποσότητας που παρέλαβε ο εκπρόσωπος των 
αποδεκτών προς τελική διανομή. 

Προς τούτο απαιτείται όπως εντός ευλόγου χρονικού 
διαστήματος από την ημερομηνία παραλαβής της ποσό¬ 
τητας από τον εκπρόσωπο των αποδεκτών, το προϊόν να 
έχει διανεμηθεί σε όλους τους δικαιούχους .Η Επιτροπή 
παραλαμβάνει πίνακα από τον νόμιμο εκπρόσωπο των δι¬ 
καιούχων συμπληρωμένο με ονοματεπώνυμο, δ/νση κα¬ 
τοικίας, τηλέφωνο, αριθμό ταυτότητας και την υπογραφή 
κάθε δικαιούχου - παραλήπτη και βάσει των ελέγχων που 
έχει κάνει για την διαπίστωση της παραλαβής από τους δι¬ 
καιούχους, συντάσσει βεβαίωση παραλαβής και διανο¬ 
μής όπου αναφέρεται ότι η παραληφθείσα ποσότητα από 
τον εκπρόσωπο των δικαιούχων έχει διανεμηθεί και κατα¬ 
ναλωθεί απ’ όλους τους δικαιούχους - μέλη της. 

Η εν λόγω βεβαίωση αποστέλλεται στην Δ/νση ΔΗΛΙΖΩ. 

Ο ανάδοχος κατά την παράδοση των ποσοτήτων στους 
εκπροσώπους των δικαιούχων υπογράφει πρωτόκολλο 
παράδοσης - παραλαβής. 

Αρθρο 9 

Έκτακτοι Έλεγχοι 

1. Ο Υπουργός Γεωργίας δύναται με απόφασή του να 
συνιστά κλιμάκια αποτελούμενα από Υπαλλήλους του Υ¬ 
πουργείου Γεωργίας, με σκοπό την διεξαγωγή εκτάκτων 
ελέγχων σε όλα τα στάδια εκτελέσεως του έργου. 

2. Το περιεχόμενο αυτών των ελέγχων είναι το αυτό με 
των τακτικών ελέγχων. 

3. Τα προβλεπόμενα από την παρ. 1 του παρόντος κλι¬ 
μάκια μπορούν να συνεργάζονται και να προβαίνουν σε 
συνδυασμένους ελέγχους με κάθε άλλη Δημόσια Υπηρε¬ 
σία στην οποία έχει ανατεθεί η άσκηση ελεγκτικών καθη¬ 
κόντων, όπως και με τις αρμόδιες Δικαστικές και Αστυνο¬ 
μικές Αρχές. 

4. Τα πρόσωπα που έχουν στην κατοχή τους το προϊόν 
πρέπει να αποδέχονται την διεξαγωγή του ζητούμενου ε¬ 
λέγχου χωρίς καθυστέρηση και αμέσως μετά την επίδει¬ 
ξη της σχετικής Υπουργικής αποφάσεως. 


5. Σχετικά με τα αποτελέσματα του ελέγχου συντάσσε- 
ται από τα μέλη του κλιμακίου πρακτικό, το οποίο υπο¬ 
βάλλεται μέσω ΓΕ ΔΙΔΑΓΕΠ, στον Υπουργό Γ εωργίας και 
ακολουθείται η προβλεπόμενη από τις διατάξεις του άρ¬ 
θρου 11 της παρούσης διαδικασία. 

Άρθρο 10 

1. Παράδοση προϊόντος στους δικαιούχους 

Ο ανάδοχος 48 ώρες πριν από την αποστολή του προϊ¬ 
όντος στους τόπους διανομής ειδοποιεί με ΡΑΧ ή ΤΕΙΕΧ 
τη Νομ. Αυτ/ση - Δ/νση Αγρ. Ανάπτυξης του τόπου προο¬ 
ρισμού του φορτίου, για την ημέρα και ώρα άφιξης του 
προς διανομή φορτίου με κοινοποίηση στη Δ/νση 
ΔΗ.ΛΙ.ΖΩ. Οι παραδόσεις διενεργούνται σε εργάσιμες η¬ 
μέρες και ώρες και σε τόπο και χώρο που θα υποδειχθεί 
στον ανάδοχο από τους δικαιούχους και τις οικείες 
Δ/νσεις Αγροτικής Ανάπτυξης. 

Το προϊόν παραδίδεται εκφορτωμένο στον αποθηκευτι¬ 
κό χώρο. 

Άρθρο 11 

Κυρώσεις 

1. Στο φορέα 

Α. Σε περίπτωση κατά την οποία ο ανάδοχος κληθεί και 
δεν προσέλθει για την υπογραφή της σύμβασης ή την κα¬ 
τάθεση της εγγύησης καλής εκτέλεσης του έργου, ή δεν 
εκτελέσειτο ανατιθέμενο έργο, κηρύσσεται υποχρεωτικά 
έκπτωτος από την κατακύρωση ή την ανάθεση του έργου 
στο όνομά του και από κάθε δικαίωμα που απορρέει από 
αυτή. 

Στον ανάδοχο που κηρύσσεται έκπτωτος από την κατα¬ 
κύρωση, επιβάλλονται αθροιστικά ή διαζευκτικά οι προ- 
βλεπόμενες από τις διατάξεις του άρθρου 34 του Π.Δ. 
394/96 κυρώσεις. 

Β. Σε περίπτωση μη ολοκληρώσεως από τον ανάδοχο 
των εργασιών, στις προβλεπόμενες ημερομηνίες, (από¬ 
συρση προϊόντος από την παρέμβαση μέχρι 31.8.99 και 
διανομή στους δικαιούχους μέχρι 30.9.99) επέρχεται, ε¬ 
κτός αν συντρέχουν λόγοι ανωτέρας βίας ή λόγοι αναγό¬ 
μενοι στο πρόσωπο του εργοδότη, κατάπτωση της εγ- 
γυήσεως σύμφωνα με όσα προβλέπει ο Καν. (ΕΟΚ) 2220/ 
85 λαμβανομένου υπ’ όψιν του παρόντος άρθρου. 

Γ. Για τις ανάγκες εφαρμογής του παρόντος εδαφίου 
ως "παρτίδα" θεωρείται η συνολική ποσότητα προϊόντος 
η οποία, κατά περίπτωση, περιέχεται είτε σε ολόκληρο 
τον αποθηκευτικό χώρο (κατά τον α’ έλεγχο) είτε σε κάθε 
φορτηγό μεταφοράς (κατάτον β’ έλεγχο). 

Ά έλεγχος (στο χώρο αποθήκευσης). 

α. Σε περίπτωση διαπίστωσης ότι η δειγματισθείσα πο¬ 
σότητα είναι ελλειποβαρής, η παρτίδα απορρίπτεται και ο 
ανάδοχος υποχρεούται να την αντικαταστήσει ενώ πα¬ 
ράλληλα καταπίπτει ποσοστό της εγγυήσεως του αναδό- 
χου ίσο με το ποσοστό που αντιπροσωπεύει η συνολική 
ελλιπής ποσότητα σε σχέση με την συνολική κανονική α¬ 
ναμενόμενη ποσότητα της δειγματισθείσας παρτίδας. 

β. Σε περίπτωση διαπίστωσης, βάσει των αναλύσεων 
του Γ εν. Χημείου του Κράτους ή των Υγειονομικών αρχών 
ότι το προϊόν παρεκκλίνει των προβλεπομένων ποιοτικών 
προδιαγραφών της παρούσης, ή ότι έχει υγειονομικό 
πρόβλημα και είναι ακατάλληλο προς κατανάλωση η εν 
λόγω παρτίδα απορρίπτεται ο ανάδοχος υποχρεούται 

στην αντικατάστασή της. Παράλληλα καταπίπτει ποσο¬ 
στό της εγγυήσεως ίσο με το ποσοστό που αντιπροσω¬ 
πεύει η δειγματισθείσα παρτίδα σε σχέση με τη συνολική 
ποσότητα της προσφοράς του αναδόχου. 

γ. Σε περίπτωση διαπίστωσης ελλειπούς ή ανεπαρκούς 
σήμανσης σύμφωνα με τα προβλεπόμενα της παρούσης 
παρτίδας απορρίπτεται η εν λόγω παρτίδα ο ανάδοχος υ- 
ποχρεούται στην αντικατάσταση του προϊόντος και πα¬ 
ράλληλα καταπίπτει ποσοστό έκτου ποσού της εγγύησης 
του αναδόχου ίσο με το ήμιση του ποσοστού που αντι¬ 
προσωπεύει η απορριφθείσα παρτίδα στη συνολική προ¬ 
σφορά του αναδόχου. 

δ. Σε περίπτωση που κατά την φόρτωση από την απο¬ 
θήκη η Επιτροπή διαπιστώσει ότι ο αποθηκευτικός χώ¬ 
ρος, όπου είναι αποθηκευμένο το προϊόν, έχει παραβια- 
σθεί, η Επιτροπή επιβάλλεται να προχωρήσει σε επανε¬ 
λέγχους, εφαρμοζομένων των διατάξεων των ως άνω 
εδαφίων. 

Β' Έλεγχος (στον τόπο διανομής). 

ε. Σε περίπτωση που κατά την άφιξη του φορτηγού 
στους τόπους διανομής διαπιστωθεί ότι η ποσότητα του 
μεταφερόμενου προϊόντος είναι ελλειποβαρής καταπί¬ 
πτει ποσοστό της εγγυήσεως ίσο με το διπλάσιο του πο¬ 
σοστού που η ελλειπής ποσότητα της παρτίδας αντιπρο¬ 
σωπεύει σε σχέση με την συνολική ποσότητα της προ¬ 
σφοράς του αναδόχου. 

στ. Σε περίπτωση που από τα αποτελέσματα των Χημι¬ 
κών αναλύσεων αποδειχθεί ότι το προϊόν δεν πληροί τις 
προδιαγραφές της παρούσης καταπίπτει ποσοστό της 
εγγυήσεως ίσο με το διπλάσιο του ποσοστού που αντι¬ 
προσωπεύει η δειγματισθείσα παρτίδα σε σχέση με τη 
συνολική ποσότητα της προσφοράς του αναδόχου. 

ζ. Σε περίπτωση που αποδεικνύεται από τα αποτελέ¬ 
σματα των υγειονομικών ελέγχων ότι το προϊόν είναι ακα¬ 
τάλληλο προς κατανάλωση, το προϊόν απορρίπτεται ο α¬ 
νάδοχος υποχρεούται νατό αντικαταστήσει. Παράλληλα 
καταπίπτει ποσοστό της εγγυήσεως του αναδόχου ίσο με 
το διπλάσιο του ποσοστού που αντιπροσωπεύει η δειγμα- 
τισθείσα παρτίδα σε σχέση με τη συνολική ποσότητα της 
προσφοράς του αναδόχου. 

η. Σε περίπτωση διαπίστωσης ελλειπούς ή ανεπαρκούς 
σήμανσης σύμφωνα με τα προβλεπόμενα της παρούσης 
καταπίπτει ποσοστό της εγγύησης του αναδόχου ίσο με 
το διπλάσιο του ποσοστού που αντιπροσωπεύει η δειγμα- 
τισθείσα παρτίδα σε σχέση με την συνολική ποσότητα της 
προσφοράς του αναδόχου. 

θ. Σε περίπτωση άρνησης του αναδόχου να δεχθεί τους 
προβλεπόμενους από την παρούσα σχετικούς ελέγχους 
επιβάλλεται κατάπτωση του συνόλου της εγγύησης και 
καταγγέλεται η σύμβαση. 

2. Στους αποδέκτες - δικαιούχους 

Σε όποιον υποβάλλει με τα δικαιολογητικά ψευδή ή α¬ 
νακριβή στοιχεία ή αποπειράται να παρεκκλίνει το προϊόν 
από τον προορισμό του (κατανάλωση από απόρους), ή α¬ 
ποπειράται να κάνει άλλη χρήση του προϊόντος από αυ¬ 
τήν για την οποία το παρέλαβε, εφαρμόζονται οι κείμενες 
διατάξεις της ποινικής νομοθεσίας. 


Άρθρο 12 

Εκχώρηση εργασίας 

Απαγορεύεται με ποινή εκπτώσεως και με τις κυρώσεις 
του άρθρου 11 παρ. Ια της παρούσας η εκχώρηση εργα¬ 
σίας μέρους ή συνόλου αυτής χωρίς προηγούμενη ειδική 
έγκριση του Υπουργού Γεωργίας και υπογραφή της σχε¬ 
τικής προς τούτο πράξεως 

Άρθρο 13 

Τήρηση λογιστικών βιβλίων 

Για την υλοποίηση των διαφόρων ελέγχων Εθνικών ή 
Κοινοτικών, ο ανάδοχος οφείλει να τηρεί τα απαιτούμενα 
από την Εθνική και Κοινοτική νομοθεσία λογιστικά βιβλία 
με λεπτομερή και αναλυτικά λογιστικά στοιχεία που θα α- 
ποδεικνύουν την είσοδο - έξοδο μεταφορά και διανομή 
του προϊόντος που παρέδωσε κατά κατηγορία Δικαιού¬ 
χων. 

Την ανωτέρω υποχρέωση για τήρηση λογιστικών στοι¬ 
χείων και παραστατικών έχουν και οι κατηγορίες Δικαιού¬ 
χων. 

Άρθρο 14 

Ασφάλιση - Υποχρέωση ασφαλίσεως του προϊόντος 

1.0 ανάδοχος υποχρεούται να ασφαλίσει το προϊόν στο 
σύνολο της αξίας του (προσαυξημένης κατά 10%) σε νο- 
μίμως λειτουργούσα στην Ελλάδα ασφαλιστική εταιρεία. 

2. Η ασφάλιση του προϊόντος, θα καλύπτει το χρονικό 
διάστημα από την αποθήκευση του προϊόντος μέχρι την 
τελική παράδοσή του στους καθορισμένους δικαιούχους. 

3. Η ασφάλιση του προϊόντος θα αφορά τη μερική ή ο¬ 
λική καταστροφή ή απώλεια του προϊόντος καθώς και την 
ποιοτική του υποβάθμιση, θα καλύπτει δε τους εξής ειδι¬ 
κότερους κινδύνους: πυρκαγιά ή πλημμύρα εκ πάσης αι¬ 
τίας, κλοπή δι’ οιουδήποτε τρόπου, χιονόπτωση, χιονο¬ 
θύελλα, θύελλα, καταιγίδα, ατύχημα, σεισμό, τρομοκρα¬ 
τική ενέργεια. 

Επίσης θα καλύπτει τους κινδύνους πολέμου, απερ¬ 
γιών, στάσεων και πολιτικών ταραχών, όπως οι κίνδυνοι 
αυτοί ορίζονται στις ρήτρες του Ινστιτούτου Ασφαλιστι¬ 
κών του Λονδίνου και ισχύουν εκάστοτε. 

4. Επικυρωμένο αντίγραφο του ασφαλιστηρίου συμβο¬ 
λαίου κατατίθεται στην αρμόδια Υπηρεσία της ΓΕΝ. ΔΙ- 
ΔΑΓΕΠ ΥΠ. ΓΕΩΡΓΙΑΣ με την κατάθεση της εγγυητικής ε¬ 
πιστολής καλής εκτέλεσης. 

Αρθρο 15 
Κάλυψη δαπάνης 

Η δαπάνη που θα προκύψει από την εφαρμογή του προ¬ 
γράμματος δωρεάν διανομής στους απόρους και τις δια¬ 
τάξεις αυτής της απόφασης και μέχρι του ποσού της Κοι¬ 
νοτικής συνδρομής βαρύνει τον Κ.Α. 5511 του Ειδικού Λο¬ 
γαριασμού Εγγυήσεων Γεωργικών Προϊόντων (ΕΛΕΓΕΠ). 
"Κάλυψη ελλείματος ΕΛΕΓΕΠ" και η πληρωμή θα πραγμα¬ 
τοποιηθεί στον Κ.Α.5539 του Ειδικού Λογαριασμού Εγ¬ 
γυήσεων Γεωργικών Προϊόντων (ΕΛΕΓΕΠ). 

Η επιπλέον της Κοινοτικής συνδρομής δαπάνη που θα 
προκύψει από την εφαρμογή του προγράμματος βαρύνει 
τον Κ.Α. 5423 του Τακτικού Προϋπολογισμού του Υπ. Γε- 
ωργίας με ισόποση μεταφορά στον Κ.Α. 2122. 

Για τη διαδικασία πληρωμής των Κοινοτικών ποσών και 
των ποσών που προέρχονται από τον Κρατικό Προύπολο- 

γισμό για την εκτέλεση της παρούσης απόφασης εφαρ¬ 
μόζονται οι διατάξεις και Κανονισμοί που αφορούν στον 
ΕΛΕΓΕΓΊ. 

Άρθρο 16 

Αμφισβητήσεις - Διαφορές - Αποφάσεις περί κυρώσεων 

Για τυχόν αμφισβητήσεις και διαφορές μεταξύ του Υ¬ 
πουργείου Γεωργίας 

(ΓΕ. ΔΙΔΑΓΕΠ) και του αναδόχου κατά την εκτέλεση της 
σύμβασης που θα υπογράφει, αρμόδια είναι τα Διοικητι¬ 
κά Δικαστήρια της Αθήνας και εφαρμογή έχει η Ελληνική 
Νομοθεσία. 

Άρθρο 17 

Ο Υπουργός Γεωργίας εξουσιοδοτείται όπως τροπο¬ 
ποιεί το παράρτημα το οποίο αποτελεί αναπόσπαστο μέ¬ 


ρος της παρούσης και καθορίζει με τη διακήρυξη όπως 
και με Αποφάσεις του τα ειδικώτερα θέματα για την ορθή 
εφαρμογή της παρούσης. 

Άρθρο 18 

Η παρούσα θα δημοσιευθεί στην εφημερίδα της Κυβερ- 
νήσεως και ισχύει από την ημερομηνία δημοσιεύσεως αυ¬ 
τής. 

Αθήνα, 27 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΓΊΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΠΑΡΑΡΤΗΜΑ 


ΦΙΛΑΝΘΡΩΠΙΚΑ ΙΔΡΥΜΑΤΑ ΤΗΣ ΧΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.β 1 . 9 Γ 
β-ΓΠβϊΙ: ην35 @ θί·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ, Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 


(0661)89 127/89 120 


(081)396 223 


ΤΙΜΗ ΦΥΛΛΩΝ ~ Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ „ , 0 , 


- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 - 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζειτην 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικ ά γραμμάτια δεν γίνονται δεκτά. 

Ο» υπηρεσίες εξυπηρέτησης των πολιτών λειτουργούν καθημερινά από 08 0(Σ έως 13.00^ I 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











